Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko - goranske županije“ broj 42/22), članka 46. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko - goranske županije“ broj 57/10 i 12/11) i zaključka Općinske načelnice od 11.04.2023. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata**

Predmet javnog natječaja je davanje u zakup javne površine u vlasništvu općine Omišalj za postavljanje privremenih objekata na sljedećim lokacijama:

**I. Kiosci i štandovi**

**I.1. Lokacija za davanje u zakup javne površine sa kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”)**

- namjena: jednostavno ugostiteljstvo (brza prehrana)

- razdoblje na koje se daje u zakup: dvije godine od dana zaključenja ugovora

- početna cijena zakupa: 5.574,00 EUR (41.997,30 kn)/godišnje, uvećano za PDV

**I.2. Lokacija za davanje u zakup javne površine sa kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”)**

- namjena: jednostavno ugostiteljstvo (prodaja sladoleda i pića)

- razdoblje na koje se daje u zakup: dvije godine od dana zaključenja ugovora

- početna cijena zakupa: 5.574,00 EUR (41.997,30 kn)/godišnje, uvećano za PDV

**I.3. Lokacija za davanje u zakup javne površine za postavu kioska površine do 15,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: iznajmljivanje plažnih rekvizita i 30 ležaljki

- razdoblje na koje se daje u zakup: od 01.05.2023. do 01.10.2023. godine

- početna cijena zakupa: 3.318,00 EUR (24.999,47 kn)/sezonski

**I.4. Lokacija za davanje u zakup javne površine za postavu montažnog objekta površine do 12,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: uslužne djelatnosti (usluge njege i održavanja tijela - pedikura)

- razdoblje na koje se daje u zakup: 1.6.2023.-31.05.2025.

- početna cijena zakupa: 1.991,00 EUR (15.001,19 kn)/godišnje

**I.5. Lokacija za davanje u zakup javne površine do 4,00 m² za postavu pokretne naprave za prodaju slika/slikanje portreta u ulici Ribarska obala u Njivicama (mikrolokacija - betonirani put iza objekta kbr. 31)**

- stalak za prodaju slika/slikanje portreta

- razdoblje na koje se daje zakup: od 01.05. do 01.10.2023. godine

- početna cijena zakupa iznosi 1.593,00 EUR (12.002,46 kn)/sezonski

**I.6. Lokacija za davanje u zakup javne površine sa pokretnom napravom u ulici Ribarska obala u Njivicama (mikrolokacija - ispred objekta Ribarska obala kbr. 26 - 28)**

- štand za prodaju autohtonih suvenira i proizvoda

- razdoblje na koje se daje zakup: od 01.05.-01.10.2023.godine

- početna cijena zakupa: 1.911,60 EUR (14.402,95 kn), uvećano za PDV/sezonski

**I.7. Lokacija za davanje u zakup javne površine sa pokretnom napravom u ulici Ribarska obala u Njivicama (mikrolokacija - ispred objekta Ribarska obala kbr. 26-28)**

- štand za prodaju lavande i proizvoda od lavande

- razdoblje na koje se daje zakup: 01.05.-01.10.2023.godine

- početna cijena zakupa: 1.911,60 EUR(14.402,95 kn), uvećano za PDV/sezonski

**I. 8. Lokacija za davanje u zakup javne površine za postavu pokretne naprave površine 1,00 m²u ulici Ribarska obala u Njivicama (mikrolokacija – ispred objekta Ribarska obala kbr. 26-28)**

- reklamni pano

- razdoblje na koje se daje zakup: od 01.05.-01.10.2023.godine

- početna cijena zakupa: 10,00 EUR (75,35 kn)/mjesečno/m²

**I.9. Lokacija za davanje u zakup javne površine za postavu reklamne naprave površine 1,00 m² uz šetnicu između ulice Primorska cesta i ulice Ribarska obala u Njivicama (mikrolokacija - pored objekta Ribarska obala kbr. 31),**

- reklamni pano

- razdoblje na koje se daje zakup: od 01.07.2023.- 30.06.2024.godine

- početna cijena zakupa: 10,00 EUR (75,35 kn)/mjesečno/m²

**I.10. Lokacija za davanje u zakup javne površine u Njivicama (mikrolokacija – ispred kbr. 2 u ulici Ribarska obala), do 1,00 m2 za postavu pokretne naprave**

- „sandwich“ reklamni pano

- razdoblje na koje se daje zakup: 01.05.-01.10.2023.godine

- početna cijena zakupa: 10,00 EUR (75,35 kn) /mjesečno/m²

**I.11. Lokacija za davanje u zakup javne površine za postavu kioska površine do 12,00 m2**

**u ulici Kralja Tomislava u Njivicama (tzv. „privremena tržnica“)**

- namjena: turistička agencija

- razdoblje na koje se daje u zakup: 15.06.– 15.09.2023. godine

- početna cijena zakupa: 331,75 EUR (2.499,57 kn)

**I.12. Lokacija za davanje u zakup javne površine za postavu kioska površine do 12,00 m² u ulici Placa u Njivicama**

- namjena: prodaja novina, cigareta, igara na sreću i sl.

- razdoblje na koje se daje u zakup: 02.06.2023. godine – 31.05.2025. godine

- početna cijena zakupa: 4.778,4 EUR (36.002,86 kn), uvećano za PDV/godišnje

**I.13. Lokacija za davanje u zakup javne površine za postavu bankomata I u ulici Placa u Njivicama**

- namjena: bankomat

- razdoblje na koje se daje u zakup: 01.06.2023-31.05.2025.

- početna cijena zakupa: 2.654,00 EUR (19.996,56 kn)/godišnje

**I.14. Lokacija za davanje u zakup javne površine za postavu bankomata II u ulici Placa u Njivicama**

- namjena: bankomat

- razdoblje na koje se daje u zakup: 01.06.2023-31.05.2025.

- početna cijena zakupa: 2.654,00 EUR (19.996,56 kn)/godišnje

**I.15.** **Lokacija za davanje u zakup javne površine za postavu montažnog objekta površine do 15,00 m² te ugostiteljske terase uz objekt površine 35,00 m² (k.č.br. 651 k.o. Omišalj-Njivice, mikrolokacija - parkiralište u blizini hotela „Učka“ u Omišlju):**

- namjena: ugostiteljstvo,

- razdoblje na koje se daje zakup: 01.06.2023-01.06.2025.

- početna cijena zakupa: 3.846,00 EUR (28.977,69 kn)/godišnje

**II. Lokacije za davanje u zakup javne površine u vlasništvu općine Omišalj za postavu ugostiteljske i/ili terase uz trgovinu za godišnje razdoblje - 2023. godina, na slijedećim lokacijama:**

|  |  |  |  |  |
| --- | --- | --- | --- | --- |
| **Red.**  **broj** | **Lokacija** | **Površina u m²** | **Namjena**  **površine** | **Početna cijena zakupnine (EUR)** |
| * **NASELJE NJIVICE** | | | | |
| **1.** | Placa kbr. 1 (ispred trgovine „Ivić“) | 1,60 | Terasa uz trgovinu | 84,8 EUR  (638,93 kn) |
| **2.** | Placa (uz kiosk s tiskovinama) | 6,00 | Terasa uz trgovinu | 318,00 EUR  (2.395,97 kn) |
| **3.** | Ribarska obala 4 (ispred ugostiteljskog objekta „Bourbon grill“) | 43,64 | Ugostiteljska terasa | 2.312,92 EUR  (17.426,7 kn) |
| **4.** | Ribarska obala 5 (ispred ugostiteljskog objekta „Miramare“) | 25,00 | Ugostiteljska terasa uz objekt udaljena 3,00 m od zelenog pojasa | 1.325,00 EUR  (9.983,21 kn) |
| **5.** | Ribarska obala 6 (ispred ugostiteljskog objekta „Oliva“) | 7,00 | Ugostiteljska terasa uz objekt udaljena 3,00 m od zelenog pojasa | 371,00 EUR  (2.795,3 kn) |
| **6.** | Ribarska obala 14 (ispred ugostiteljskog objekta „Stop“) | 20,84 | Ugostiteljska terasa | 1.104,52 EUR  (8.322,01 kn) |
| **7.** | Ribarska obala 26 (ispred ugostiteljskog objekta „Da Vinci“) | 23,10 | Ugostiteljska terasa | 1.224,30 EUR  (9.224,49 kn) |
| **8.** | Ribarska obala 29 (ispred pizzerije „Dundo“) | 71,60 | Ugostiteljska terasa | 3.794,80 EUR  (28.591,92 kn) |
| * **NASELJE OMIŠALJ** | | | | |
| **9.** | Ulica Njivičina bb (ispred poslovnog prostora - fast fooda na tržnici) | 5,00 | Ugostiteljska terasa | 265,00 EUR  (1.996,64 kn) |

***\* iznosi su preračunati primjenom fiksnog tečaja konverzije 1 EUR= 7,53450 kn.***

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena **sezonskog** zakupa plaća se u dva obroka, prvih 50% iznosa do 30.06.2023. godine, a drugih 50% iznosa do 31.07.2023. godine;
* Cijena **godišnjeg** zakupa na sljedeći način:
* godišnji zakup za 2023. godinu plaća se u dva obroka, prvih 50% iznosa do 30.06.2023. godine, a drugih 50% iznosa do 31.07.2023. godine,
* za svaku narednu godinu prvih 50% iznosa godišnje zakupnine do 30.04., a drugih 50% iznosa do 15.07. tekuće godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta.

Za lokacije pod točkama **I.1. i I.2.** odabrani ponuditelj je dužan prije potpisivanja ugovora dostaviti bjanko zadužnicu ovjerenu kod javnog bilježnika na iznos u visini godišnje zakupnine.

Odabrani ponuditelj za lokaciju pod točkom **I.12.** dužan je djelatnost obavljati tokom cijele godine. Također, **Općina Omišalj zadržava pravo na davanje u zakup utora za postavu bankomata u sklopu kioska koji se daje u zakup za navedenu lokaciju, te se odabrani ponuditelj odriče bilo kakvih prava i potraživanja po toj osnovi.**

Zakupnik snosi troškove opremanja lokacije na lokacijama na kojima nije osigurana komunalna infrastruktura (električna energija, voda i odvodnja), kao i troškove uređenja zemljišta i pripreme za postavu privremene naprave. Također, zakupnik snosi troškove potrošnje električne energije i vode.

Obavezna oprema uz postavljene privremene naprave na javnim površinama čini koš za otpatke postavljen neposredno uz privremene naprave.

**Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**

**Ponuda za sudjelovanje na natječaju mora sadržavati:**

1. Pisanu ponudu s čitko napisanim imenom i prezimenom ponuditelja, adresom prebivališta, te OIB/MBG za fizičku osobu; odnosno tvrtku s adresom sjedišta te OIB/MB za pravnu osobu, s navedenim brojem telefona, naznakom rednog broja lokacije za koju se ponuda podnosi i s ponuđenom cijenom izraženom slovima i brojkama;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini Omišalj, ne stariju od 30 dana;

5. Potpisanu izjavu o obavljanju djelatnosti u protekloj godini s potrebnim dokazima navedenima u izjavi (obrazac izjave dostupan je na mrežnim stranicama Općine Omišalj, dostavljaju ga samo ponuditelji za **lokacije pod točkom** **II.** ukoliko su u protekloj godini radili dulje od šest, odnosno devet mjeseci);

6. Dokaz o izvršenoj uplati jamčevine u iznosu od 10% od početnog iznosa zakupnine koja se uplaćuje na transakcijski račun Općine Omišalj broj HR91 2402 0061 8301 0000 9, model HR68, poziv na broj: **5738 – OIB,** sa svrhom uplate: jamčevina za zakup javne površine;

7. Naznaku broja tekućeg ili žiro - računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 8 (osam) dana nakon donošenja odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka odluke o odabiru. U protivnom će se smatrati da je od prijave na natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine.

Ponuda s utvrđenim prilozima dostavlja se u zatvorenoj omotnici s naznakom „Natječaj za zakup javnih površina – ne otvarati“, s naznačenim rednim brojem lokacije za koju se prijavljuje. Ponuda mora biti zaprimljena, bez obzira na način dostave, u Općini Omišalj na adresi: Općina Omišalj, Prikešte 13, 51513 Omišalj, najkasnije do 28.04.2023. godine do 14,00 sati. Otvaranje ponuda održati će se **28.04.2023. godine u 14,00 sati** u Općini Omišalj, Prikešte 13, Omišalj.

Nepravodobne i nepotpune ponude neće se razmatrati.

O odabiru najpovoljnije ponude ponuditelji će biti izvješteni u pisanom obliku.  
Općina Omišalj zadržava pravo ne odabrati niti jednu ponudu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/23-01/42

URBROJ: 2170-30-23-2

Omišalj, 17.04.2023. godine

**OPĆINA OMIŠALJ**